تورکیه‌نین ساوونما ناظیری فیکری ایشیق روسیانین آنکاراداکی ائلچیسی آندری کارلوف-ا قارشی تشکیل اولونان سیلاحلی هوجومون آرخاسیندا دوران‌لارین موطلق تاپیلاجاغینی بیلدیردی.
سوریه بحرانی‌نین و حلب‌دکی وضعیتی موذاکیره ائتمک اوچون مسکودا اولان ایشیق روسیا‌لی همکاری سرگئی شایگو ایله کئچیردیگی گؤروشده روسیانین آنکاراداکی ائلچیسی کارلوف-ون سیلاحلی هوجوم نتیجه‌سینده حیاتینی ایتیرمه‌سی موناسیبتیله باش ساغلیغی وئردی.
هوجومو "ترور سالدیریسی" اولا‌راق دیرلندیرن ایشیق هوجوملا باغلی الده ائتدیک‌لری معلومات‌لاری روسیا ایله ده بؤلوشه‌جک‌لرینی دئدی.
سوریه ایله باغلی روسیا ایله امکداش‌لیق مسئله‌سینه دا توخونان ایشیق: "سوریه بحرانی و حلب‌دکی وضعیتله باغلی دانیشیق‌لاریمیز یالنیز بو مسئله‌لرین حلینه دئییل، روس-تورک علاقه‌لری‌نین اینکیشافینا قاتقی وئره‌جک" شکلینده دانیشدی.
